Iklim Mediterranean

Iklim Mediterranean ialah iklim yang biasanya dialami di kawasan sekeliling Lembangan Mediterranean. Lembangan inilah yang merupakan kawasan terbesar yang mengalami iklim ini. Selain kawasan Mediterranean, jenis iklim ini juga menguasai California, beberapa bahagian Australia Barat dan Australia Selatan, kawasan barat daya Afrika Selatan dan kawasan tengah Chile.

Ciri-ciri

Iklim ini dicirikan oleh musim panas yang panas dan kering, dan musim sejuk yang bersuhu sederhana dan kering. Iklim Mediterranean berzonkan sel tekanan tinggi subtropika besar di lautan, iaitu Tekanan Tinggi Azores, Tekanan Tinggi Atlantik Selatan, Tekanan Tinggi Pasifik Utara, Tekanan Tinggi Pasifik Selatan, dan Tekanan Tinggi Lautan Hindi. Sel-sel tekanan tinggi ini beranjak ke arah kutub pada musim panas, dan ke arah khatulistiwa pada musim sejuk, sambil memainkan peranan penting dalam pembentukan gurun tropika di dunia dan zon-zon beriklim Mediterranean di arah ke kutub dari gurun-gurun tersebut. Contohnya, Tekanan Tinggi Azores dikaitkan dengan Gurun Sahara dan iklim Lembangan Mediterranean. Begitu juga, Tekanan Tinggi Atlantik Selatan dikaitkan dengan Gurun Namib dan iklim Mediterranean di bahagian barat Afrika Selatan. Tekanan Tinggi Pasifik Utara dikaitkan dengan Gurun Sonora dan iklim California, manakala Tekanan Tinggi Pasifik Selatan dikaitkan dengan Gurun Atacama dan iklim di tengah Chile, dan Tekanan Tinggi Lautan Hindi pula berhubungan dengan gurun-gurun di kawasan barat Australia (Gurun Great Sandy, Gurun Great Victoria, dan Gurun Gibson) dan iklim Mediterranean climate di barat daya dan selatan Australia.
Kebanyakan bandaraya besar yang bersejarah di lembangan Mediterranean, seperti Barcelona, Marseille, Rome, Athens, Baitulmaqdis and Beirut, serta beberapa bandaraya utama di luar kawasan Mediterranean seperti Santiago, Los Angeles, San Francisco, Cape Town dan Perth, terletak dalam zon beriklim Mediterranean.

Pengelasan iklim Köppen

Mengikut skim pengelasan iklim Köppen, iklim subtropika musim panas kering (Csa, Csb, Csc) sering disamakan dengan "Mediterranean". Mengikut sistem Köppen-Geiger, zon "C" mengalami suhu berpurata sekitar 10 °C (50 °F) pada musim panas, dan purata suhu musim sejuk antara −3 °C (26.6 °F) dan 18 °C (64 °F). Huruf kedua melambangkan pola kerpasannya, yang mana "s" mewakili musim panas kering. Bulan terkering pada musim panas menerima kurang 30 mm purata kerpasannya atau kurang satu pertiga kerpasan terlembap pada musim sejuk. Huruf ketiga menandakan takat bahang musim panas, iaitu "a" sebagai suhu purata bulan terpanas melebihi 22 °C (72 °F) dengan sekurang-kurangnya 4 bulan yang berpurata melebihi 10 °C (50 °F), manakala "b" menandakan bulan terpanas berpurata di bawah 22 °C, tetapi sekurang-kurangnya 4 bulan yang berpurata melebihi 10 °C.
Mengikut pengelasan ini, iklim subtropika musim panas kering (Csa, Csb) biasanya dialami di kawasan barat benua, dan zon Csb merangkumi kawasan lain yang biasanya tidak dikaitkan dengan iklim Mediterranean biasa, seperti Barat Laut Pasifik, Chile selatan, beberapa bahagian Argentina barat, dan bahagian utara Sepanyol dan Portugal. Kebanyakan kawasan ini adalah beriklim lautan (Cfb), kecuali pola musim panas kering yang memenuhi piawaianCs, dan bandaraya-bandaraya seperti Seattle, Portland dan Victoria boleh dikelaskan sebagai Csb. Kawasan tanah tinggi yang lain dalam subtropika juga memenuhi keperulan Cs, meskipun juga tidak biasa dikaitkan dengan iklim Mediterranean.
Mengikut sistem yang diubahsuai oleh Trewartha, disemaknya dua keperluan utama untuk iklim Cs, iaitu sekurang-kurangnya 8 bulan harus mengalami suhu purata sekurang-kurangnya 10 °C dan purata kerpasan tahunan tidak boleh melebihi 900 mm (35 inci). Oleh itu, mengikut sistem ini, banyak zon Csb (termasuk Barat Laut Pasifik), menjadi Iklim Lautan DO.

Iklim Mediterranean Kebenuaan

Iklim Mediterranean Kebenuaan ialah satu variasi iklim Mediterranean yang jarang ditemui (Pengelasan iklim Köppen: Csa, Csb and Csc), dan menyerlahkan ciri-ciri iklim kebenuaan kerana altitudnya dan pengaruh yang terhad dari laut. Pokoknya, iklim Mediterranean kebenuaan merupakan gabungan iklim kebenuaan dan Mediterranean. Iklim Mediterranean kebenuaan berkongsi ciri-ciri iklim kebenuaan iaitu musim sejuk yang dingin bersalji (atau kering) dan musim panas yang hangat (dan kering). Perbezaan antara suhu purata musim sejuk dan musim panas adalah kira-kira 18.5°C. Pada musim panas, suhu harian mampu mencecah 30°C, manakala pada musim sejuk pula sering kelihatan salji dan ibun. Curahan hujannya serupa dengan iklim Mediterranean, iaitu 400-600 mm. Curahan hujan memuncak pada musim luruh dan musim bunga tetapi kurang sekali pada pertengahan musim sejuk. Aspek-aspek Kebenuaan iklim ini makin menyerlah di kawasan tinggi. Iklim ini ditemui di kawasan-kawasan pedalaman semenanjung Iberia (Meseta dan Lembah Ebro), Anatolia, Sicily, dan Chile Tengah.
Selalunya, iklim Mediterranean Kebenuaan amat menyerupai iklim separa gersang (Köppen: BS). Akan tetapi, terdapat dua ciri-ciri yang membezakan variasi iklim Mediterranean dengan iklim separa gersang. Pertamanya, iklim Mediterranean kebenuaan menampakkan pola kerpasan ketara yang mana kemuncak-kemuncak kerpasannya dialami pada musim luruh dan musim bunga. Iklim separa gersang pula biasanya menunjukkan pola kerpasan yang berbeza sekali. Keduanya, iklim ini ditemui bersebelahan dengan kawasan beriklim Mediterranean, biasanya dalam bentuk tanah tinggi berhampiran kawasan beriklim Mediterranean biasa. Kawasan mana yang menunjukkan kedua-dua ciri ini dikira sebagai beriklim Mediterranean Kebenuaan.